laion/Wikipedia-Exotic huggingface dataset:
סקודה 15Tr

סקודה 15Tr (בצ'כית: Škoda 15Tr) הוא טרוליבוס מתוצרת יצרנית הרכבות החשמליות הצ'כית Škoda Transportation (אנ') אשר יוצר בין השנים 1988 – 2004. Škoda Transportation (הממשיכה את מורשת הייצור של "Škoda Works" (אנ')), היא חברת הנדסה צ'כית המפתחת ומייצרת רכבות חשמליות לתחבורה עירונית, קטרים חשמליים, רכבות תת-קרקעיות וטרוליבוסים. Škoda Transportation מחזיקה בבעלות מלאה או חלקית של מספר חברות אחרות הפעילות בתחום פיתוח וייצור של מנועים חשמליים ומוצרים נלווים במספר מדינות אירופאיות. קבוצת החברות Škoda Transportation היא מהיצרניות הגדולות בעולם של חשמליות ויחידות הנעה לטרוליבוסים. יוצרו 590 יחידות. 4 דלתות כניסה לנוסעים. 145 נוסעים (45 מושבים). רצפת כניסה גבוהה. "15Tr" - יוצר בין השנים 1988–1995. יוצרו 469 טרוליבוסים ונמסרו לערים שונות בצ'כיה, אסטוניה, הונגריה, איראן, לטביה, ליטא, סלובקיה, אוקראינה וארצות הברית (העיר סן פרנסיסקו) "15TrM" יוצר בין השנים 1995 – 2004. יוצרו 121 יחידות טרוליבוסים ונמסרו לערים שונות בצ'כיה, לטביה וסלובקיה. "סקודה 15Tr" בברטיסלאבה בירת סלובקיה "סקודה 15Tr" באוסטי נד לבם בירת מחוז אוסטי נד לבם, בצ'כיה "סקודה 15Tr" בקייב "סקודה 15Tr" באסטוניה "סקודה 15Tr" בסלובקיה בעיר באנסקה ביסטריצה "סקודה 15Tr" בריגה "סקודה 15Tr" בטהראן באיראן "סקודה 15Tr" "סקודה 15Tr" בברנו בירת מוראביה בצ'כיה טרוליבוס מדיה וקבצים בנושא סקודה 15Tr בוויקישיתוף סקודה 15Tr, סרטון באתר יוטיוב "סקודה 15Tr" imhd.sk/ba/popis-typu-vozidla/35/Skoda-15-Tr סקודה - היסטוריה skoda.cz/historie "סקודה 15Tr" - תמונות public-transport.net/trolley/Tallinn "סקודה 15Tr" bmhd.cz/evidence-dpmb/vozp
קאלין רובינסקו

קאלין רובינסקו (באנגלית: Calin Rovinescu; נולד ב-16 בספטמבר 1955) הוא מנכ"ל אייר קנדה. רובינסקו נולד בבוקרשט לאם מורה ואב אורולוג, בגיל 9 היגרה משפחתו לקנדה. בשנת 1974 סיים ללמוד באוניברסיטת מקגיל, ב-1978 סיים תואר באוניברסיטת מונטריאול. ב-1980 סיים תואר באוניברסיטת אוטווה. הוא עבד בחברת דיני התאגידים "Stikeman Elliott" שם עסק בתחום של מימון תאגידים ורכישות. בשנת 2000 החל לעבוד באייר קנדה, שם היה במספר תפקידים. ב-2009 מונה למנכ"ל חברת התעופה וזאת בעקבות התפטרות המנכ"ל הקודם. עבודתו כמנהל זכתה לתשבחות על כך שהציל את החברה מפשיטת רגל. הוא קיבל תואר דוקטור לשם כבוד ממספר אוניברסיטאות. הוא גם חבר בארגון יאט"א. Success due to immigrant parents: Air Canada boss, The Canadian Jewish News, ‏0001-11-30 (באנגלית אמריקאית) קאלין רובינסקו – נשיא-מנכ"ל חדש לאייר קנדה, באתר Passportnews, ‏6 באפריל 2009 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
יחסי אנדורה–שווייץ

יחסי אנדורה–שווייץ הם היחסים הדיפלומטיים הרשמיים שבין נסיכות אנדורה לבין הקונפדרציה השווייצרית. נסיכות אנדורה והקונפדרציה השווייצרית כוננו את היחסים הרשמיים והקונסולריים שביניהן במהלך שנות השישים, עם כריתת הסכם המעבר החופשי שבין המדינות ב-30 בנובמבר 1961. ב-1979 האמינה שווייץ את הקונסוליה שלה במרסיי שבצרפת הסמוכה על אנדורה. ב-1995 כוננו בין שתי המדינות יחסים דיפלומטיים והקונסוליה שבמרסיי הפסיקה לשמש כקונסוליה לאנדורה אלא שגרירות שווייץ במדריד. האזרחים האנדורים יכולים לקבל שירותים קונסולריים גם בקונסוליה הכללית שמחזיקה שווייץ בבירת חבל קטלוניה, ברצלונה. לפי מפקדי האוכלוסין, בסוף שנת 2016 התגוררו באנדורה 87 אזרחי שווייץ. אנדורה אינה מיוצגת בשווייץ, הן בדרג השגרירות והן בדרג הקונסולרי. שווייץ אינה מיוצגת באנדורה, הן בדרג השגרירות והן בדרג הקונסולרי. שווייץ האמינה את שגרירותה שבמדריד, בירת ספרד, על אנדורה. היחסים הבילטרליים שבין שווייץ לאנדורה, משרד החוץ של שווייץ
יצחק הלוי סגל

רבי יצחק הלוי (מהר"י הלוי) היה רב וראש ישיבה בפולין. אחיו הגדול ורבו הראשון של רבי דוד הלוי סגל, בעל טורי זהב (הט"ז). נולד בלודמיר, כנראה אחרי שנת ה'של"ו, לנדבן רבי שמואל הלוי, שהיה גם תלמיד חכם, חתנו של רב העיר הראשון וראש חכמי ווהלין רבי יצחק בן בצלאל (בצלאל'ש). רכש השכלה תורנית בעירו, ושם למד מפיו אחיו הצעיר ר' דוד. לאחר מכן לימד תורה בלבוב. כיהן כרב בחלם ובלונטשיץ ובסביבות שנת ה'שפ"ו התמנה לראש ישיבה בפוזנא. לדעת הרב יוסף לוינשטיין, נפטר בשנת ה'שצ"ח. שיח יצחק - דקדוק. זהו הספר היחיד שהודפס בימי חייו. לדבריו, הקדים להדפיס את הספר לפני שאר ספריו בשל חשיבות הדקדוק "לכל דבר שבקדושה". הספר זכה להסכמת הרב יום טוב ליפמן הלר, רבה של פוזנא שמעון וולף אוירבך ובית דינו. שו"ת מהר"י הלוי - הודפס כמאה שנים לאחר פטירתו על ידי ר' יוסף יפה, בתוספות "חידושי מהר"י הלוי" על כמה מסוגיות הש"ס. שתיים מתשובותיו הודפסו משו"ת גאוני בתראי, ופסקיו הובאו פעמים רבות על ידי אחיו הצעיר בספריו. שיר גאולה - חובר לאחר ניצחון הקהילה היהודית בלבוב במשפט כנגד הכמורה המקומית על בית הכנסת שושנת הזהב בשנת ה'שס"ט. מהר"ם מלובלין ובעל הסמ"ע תיקנו לומר פיוט זה בכל שבת שאחרי פורים. חיבורים אבודים המוזכרים בהקדמתו לספר "שיח יצחק": ברית הלוי - על המילים המסופקות בתנ"ך. באר עשק- עיון ופלפולים בתלמוד. באר רחובות - "דבר הלכה העולה מכל עניין בביאור רחב". פירוש על פירוש רש"י לתורה. פחד יצחק - על יורה דעה. ספר דרשות קרבן יצחק אלה תולדות יצחק - דקדוק. משה דוד צ'צ'יק, רבי יצחק הלוי - אחי הט"ז, בתוך ישורון יח, כסלו ה'תשס"ז, עמ' תתלג-תתלה. שו"ת מהר"י הלוי, אתר "אוצר החכמה" (הצפייה מעמ' 20 ואילך מוגבלת למנויים בלבד). יש להבחין בינו לבין מהר"י הלוי או מהר"י סג"ל המוכר יותר כמהרי"ל וכן מרבי יצחק הלוי - רבו של רש"י וממהר"י לבית הלוי. בנו בעל הט"ז מביא חידושים בשמו ש. מילנר, לתולדות היהודים בחעלם, מאסף (המליץ) א, ה'תרס"ב, עמ' 157 הסכמתו משנת ה'שע"ד לפירוש "עץ שתול" על ספר העיקרים מאת הרב גדליה ליפשיץ. דור ודור ודורשיו, עמ' 65 סעיף תתקס סימן כ וסימן כו נדפס אצל גבריאל סוכסטוב, מצבת קודש, לבוב תרכ"ג, בסוף כרך ב, באתר אוצר החכמה (צפייה מוגבלת למנויים).
Fuck It, I Love You

Fuck It, I Love You (בעברית: לעזאזל עם זה, אני אוהבת אותך) הוא סינגל שיווקי שהוקלט על ידי הזמרת-יוצרת האמריקאית לנה דל ריי, מתוך אלבום האולפן השישי שלה, Norman Fucking Rockwell!. השיר יצא לאור ב-22 באוגוסט 2019, כסינגל השיווקי הראשון מתוך האלבום. באותו היום שבו יצא השיר כסינגל שיווקי, הוציאה דל ריי גם את הסינגל "The Greatest". השיר נכתב על ידי לנה דל ריי, אנדרו וואט, ג'ק אנטונוף ולואי בל והופק על ידי אנטונוף, וואט ובל. בשיר יש שימוש בתופים, פסנתר, גיטרה אקוסטית, גיטרה חשמלית וכלים נוספים, עליהם היה אחראי ג'ק אנטונוף. בסמוך לצאתו עלה השיר לרשת הזרמת המדיה ספוטיפיי. הווידאו קליפ המלא שיצא עבור השיר הועלה לערוץ היוטיוב של לנה דל ריי ב-22 באוגוסט 2019, בשידור חי. הקליפ משלב בתוכו גם את הקליפ של "The Greatest". בקליפ יש אזכור לקליפ של השיר "Ride". נכון ל-21 במרץ 2020, מונה הצפיות של הקליפ עומד על כ-11 מיליון צפיות. מידע על היצירה "Fuck It, I Love You" באתר מיוזיק בריינז גרסאות נוספות ל"Fuck It, I Love You" באתר SecondHandSongs לנה דל ריי, אנדרו וואט, ג'ק אנטונוף, לואי בל Mark Beaumont, Lana Del Rey's new album 'Norman Fucking Rockwell!' – everything we know so far, NME, ‏2019-08-22 (באנגלית) Lana Del Rey - Fuck It I Love You & The Greatest (Official Video), נבדק ב-2019-08-27 Lana Del Rey – Fuck it I love you (באנגלית), נבדק ב-2019-08-27 Fuck it I love you / The greatest, נבדק ב-2019-08-27 Lana Del Rey - Fuck It I Love You & The Greatest (Official Video), נבדק ב-2019-08-27
שלמה לבית הלוי

רבי שלמה בן יצחק לבית הלוי (ה'רצ"ב, 1532 - כ"ז באב ה'ש"ס, 28 ביולי 1600) היה רב, דיין, פוסק, דרשן וראש ישיבה בסלוניקי במאה ה-16. נולד בסלוניקי בשנת ה'רצ"ב (1531-1532) לאביו רבי יצחק הלוי, תלמיד חכם עשיר, בנו של הרופא שלמה לבית הלוי, ממגורשי פורטוגל. רכש השכלה תורנית בישיבתו של רבי יוסף בן לב, והגיה את החלק הראשון של תשובותיו. למד גם מפי הרב אהרן עפיא. כמו כן, השתלם בדקדוק ובפילוסופיה יוונית וערבית ובקבלה. בהיותו כבן עשרים כבר השתתף בדיון הלכתי אודות מנהג יהודי סיציליה בעניין סרכת הריאה, ופסקו קיבל את אישורו של רבי יוסף קארו. לפרנסתו עסק בהכנת ספרים לדפוס. בשנת ה'שכ"ח נבחר לרבה של סקופיה, ולאחר כשלוש שנים שב לסלוניקי, והיה דרשן בקהילות השונות בעיר, וקהל רב נאסף לשמוע את דרשותיו. הוא החל לתפוס מקום של כבוד בקרב חכמי סלוניקי, וכבר משנת ה'ש"ל נמצא חתום על תקנות העיר לצד רבי שמואל די מודינה (מהרשד"ם). עם שובו לסלוניקי נבחר לכהן כרב בקהילת פרובנס, ובשנת ה'של"ג, עם מותו של הרב אברהם סירלאו, קיבלו את רבנותו גם בני קהל אבורא. בשנת ה'שנ"ג פרש מתפקידו בשל חולשתו. נפטר בשנת ה'ש"ס (1600). לרבי שלמה נולדו שני בנים ובת: רבי יצחק - ראש ישיבה בסלוניקי. נפטר בחיי אביו בשנת ה'שנ"ו. בנו רבי שלמה (בעל שו"ת "מהר"ש לבית הלוי") מילא את מקומו. רבי יוסף בתו נישאה לרבי אהרן ששון, בעל שו"ת "תורת אמת". דברי שלמה - דרשות. ונציה, ה'שנ"ו. לב אבות - פירוש על מסכת אבות. סלוניקי, ה'שכ"ה. לחם שלמה - פירוש על אגדות הש"ס. ונציה, ה'שנ"ו. חשק שלמה - פירוש לספר ישעיה. סלוניקי, ה'ש"ס. כתב שירים, שחלקם הודפסו בספריו ובבמות נוספות. כמו כן, חיבר תשובות הלכתיות, פירוש דרשני על רוב המקרא, חידושים על סוגיות הש"ס "ספר המופת לאריסטו" וחיבורים מדעיים, אך הם לא הודפסו. שלמה אברהם רוזאניס, קורות היהודים בתורקיה, חלק ב, סופיה ה'תרצ"ח, עמ' 108–110. יוסף הקר, היאוש מן הגאולה והתקווה המשיחית בכתבי ר' שלמה לבית הלוי משאלוניקי, תרביץ שנה 39 חוברת 2, טבת ה'תש"ל, עמ' 195–213. יוסף הקר, ישראל בגויים בתיאורו של ר' שלמה לבית הלוי משאלוניקי, ציון שנה לד ה'תשכ"ט, עמ' 43–89. אברהם מאיר הברמן, קינות על חכמי שאלוניקי מרבי שלמה לבית הלוי ומהמשורר סעדיה לונגו, ספונות כרך סט-פ, עמ' ע-פ. שלמה בן יצחק (1532-1600), הלוי, הזקן, דף שער בספרייה הלאומית הקדמתו ל"חשק שלמה" שלמה אברהם רוזאניס, לקורות היהודים בתורקיה וארצות הקדם, חלק שני פרק ד עמ 108 ישראל דוידזון, אוצר השירה והפיוט חחק ד, עמ' 475
The Greatest (שיר של לנה דל ריי)

The Greatest (בעברית: הגדול ביותר) הוא סינגל שהוקלט על ידי הזמרת-יוצרת האמריקאית לנה דל ריי, מתוך אלבום האולפן השישי שלה, Norman Fucking Rockwell!. השיר יצא לאור ב-22 באוגוסט 2019, כסינגל החמישי מתוך האלבום. באותו היום שבו יצא השיר כסינגל, הוציאה דל ריי גם את הסינגל השיווקי "Fuck It, I Love You". השיר נכתב, הולחן והופק על ידי לנה דל ריי וג'ק אנטונוף, בשונה מ-"Fuck It, I Love You", אשר נכתב על ידי דל ריי, אנטונוף, אנדרו וואט ולואי בל. בשיר יש שימוש בתופים, גיטרה חשמלית, גיטרה אקוסטית וכולי. בסמוך לצאתו עלה השיר לרשת הזרמת המדיה ספוטיפיי וזכה ללמעלה מ-50 מיליון השמעות. הווידאו קליפ המלא שיצא עבור השיר הועלה לערוץ היוטיוב של לנה דל ריי ב-22 באוגוסט 2019, בשידור חי. הקליפ משלב בתוכו גם את הקליפ של "Fuck It, I Love You". בקליפ יש אזכור לקליפ של השיר "Ride". נכון ל-21 במרץ 2020, מונה הצפיות של הקליפ עומד על כ-11 מיליון צפיות. מידע על היצירה "The Greatest" באתר מיוזיק בריינז גרסאות נוספות ל"The Greatest" באתר SecondHandSongs Mark Beaumont, Lana Del Rey's new album 'Norman Fucking Rockwell!' – everything we know so far, NME, ‏2019-08-22 (באנגלית) Listen to “The Greatest” by Lana Del Rey (באנגלית), נבדק ב-2019-08-27 Lana Del Rey - Fuck It I Love You & The Greatest (Official Video), נבדק ב-2019-08-27 Lana Del Rey – The greatest (באנגלית), נבדק ב-2019-08-27 Fuck it I love you / The greatest, נבדק ב-2019-08-27 Lana Del Rey - Fuck It I Love You & The Greatest (Official Video), נבדק ב-2019-08-27 Lana Del Rey Shares Two New 'Norman Fucking Rockwell!' Songs, exclaim.ca (באנגלית) LANA DEL REY "The greatest" | (Radio Date: 13/09/2019), radiodate.it (באנגלית)
I Fell in Love with the Devil

I Fell in Love with the Devil (בעברית: אני התאהבתי בשטן) הוא סינגל שהוקלט על ידי הזמרת-יוצרת הקנדית אבריל לאבין. השיר יצא לאור ב-28 ביוני 2019, כסינגל הרביעי מתוך אלבומה השישי, Head Above Water, על ידי חברת התקליטים BMG רייטס מנג'מנט. עם יציאתו נכנס השיר אל המקום ה-6 במצעד של הרפובליקה העממית של סין. השיר נכתב על ידי אבריל לאבין לבדה, והופק על ידי לאבין וכריס בייספורד. הווידאו קליפ המלא שיצא עבור השיר בוים על ידי אליוט לסטר, והועלה לערוץ היוטיוב של אבריל לאבין ב-15 ביולי 2019, כמה שבועות לאחר צאתו כסינגל. עם השיר הופיעה לאבין בתוכנית הטלוויזיה "The Late Late Show with James Corden" ב-30 באפריל 2019. מידע על הסינגל "I Fell in Love with the Devil" באתר מיוזיק בריינז סרטון השיר "I Fell in Love with the Devil" באתר יוטיוב I Fell In Love With the Devil (Radio Edit), נבדק ב-2019-08-27 "China Airplay Chart/Foreign Language - 08/12/2019". Billboard China (in Chinese). Retrieved August 25, 2019. Avril Lavigne – I Fell in Love With the Devil (באנגלית), נבדק ב-2019-08-27 Avril Lavigne - I Fell In Love With The Devil (Official Video), נבדק ב-2019-08-27 YouTube, www.youtube.com Emily Zemler, Emily Zemler, Watch Avril Lavigne Perform ‘I Fell In Love With the Devil’ on ‘Corden’, Rolling Stone, ‏2019-04-30 (באנגלית) I Fell In Love With the Devil - Radio Edit, נבדק ב-2019-08-27 AVRIL LAVIGNE "I Fell In Love With the Devil" | (Radio Date: 12/07/2019), radiodate.it (באנגלית) Hot/Modern/AC Future Releases | Hot Adult Contemporary Rock Songs and Release Dates | ..., web.archive.org, ‏2019-06-21
Body Electric

Body Electric (בעברית: גוף חשמלי) הוא שיר שהוקלט על ידי הזמרת-יוצרת האמריקאית לנה דל ריי, מתוך המיני-אלבום השלישי שלה, Paradise ו-Tropico. השיר יצא לאור ב-9 בנובמבר 2012, על ידי חברות התקליטים אינטרסקופ רקורדס ופולידור רקורדס. השיר הגיע למקום ה-184 במצעד הסינגלים הבריטי. השיר נכתב על ידי לנה דל ריי ביחד עם ריק נואלס שהפיק אותו ביחד עם דן הית'. השיר זכה לביקורות חיוביות. ג'ון בוש מ-AllMusic, סקר את כל השירים אשר נכללו במיני-אלבום, תוך שהפנה כלפי השיר הזה ביקורת חיובית. כמו כן, טען בוש כי חלק ממילות השיר קלישאתיות. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-45 מיליון השמעות. מידע על היצירה "Body Electric" באתר מיוזיק בריינז מידע על השיר "Body Electric" באתר AllMusic סרטון השיר "Body Electric" באתר יוטיוב Sal Cinquemani, Review: Lana Del Rey, Ultraviolence (באנגלית) Tropico - Single by Lana Del Rey (באנגלית אמריקאית), נבדק ב-2019-08-27 www.zobbel.de Lana Del Rey – Body Electric (באנגלית), נבדק ב-2019-08-27 https://www.digitalspy.com/music/album-reviews/a437881/lana-del-rey-paradise-ep-review/ Paradise - Lana Del Rey | Songs, Reviews, Credits, AllMusic (באנגלית) Paradise, נבדק ב-2020-04-06 Born To Die - The Paradise Edition, נבדק ב-2019-08-27
Echoes (אלבום)

Echoes (בעברית: הדים) הוא אלבום הבכורה של הזמרת-יוצרת הבריטית מגי ריילי. האלבום יצא לאור ב-30 באפריל 1992, על ידי חברת התקליטים EMI. כמו כן, מתוך האלבום יצאו הסינגלים; "What About Tomorrows Children", "Everytime We Touch", "Wait" ו-"Tears in the Rain". האלבום הגיע למקום הראשון במצעד האלבומים שבנורווגיה. האלבום הופק על ידי ארמנד וולקר, הראלד שטיינהאור, כריסטיאן שולצה וסטפן זאונר. האלבום יצא על גבי תקליט, ותקליטור. בשנת 2008, יצא האלבום מחדש על ידי חברת התקליטים מירור אימייג' רקורדס. ב-AllMusic הפנו כלפיו ביקורת חיובית, תוך שהעניקו לו שלושה כוכבי זהב מתוך חמישה בסך הכול. פרק זמן מסוים לאחר צאתו, הועלה האלבום לרשת הזרמת המדיה ספוטיפיי. מידע על האלבום Echoes באתר MusicBrainz מידע על האלבום Echoes באתר AllMusic האלבום Echoes באתר Discogs האלבום Echoes באתר ספוטיפיי ארמנד וולקר, הראלד שטיינהאור, כריסטיאן שולצה, סטפן זאונר Echoes - Maggie Reilly | Songs, Reviews, Credits, AllMusic (באנגלית) Maggie Reilly - What About Tomorrows Children, Discogs (באנגלית) Maggie Reilly - Everytime We Touch, Discogs (באנגלית) Maggie Reilly - Wait, Discogs (באנגלית) Maggie Reilly - Tears In The Rain, Discogs (באנגלית) norwegiancharts.com - Maggie Reilly - Echoes, norwegiancharts.com Maggie Reilly - Echoes, Discogs (באנגלית) Maggie Reilly - Echoes, Discogs (באנגלית) Maggie Reilly - Echoes, Discogs (באנגלית) Echoes - Maggie Reilly | Songs, Reviews, Credits | AllMusic (באנגלית), נבדק ב-2021-01-31 Echoes, נבדק ב-2019-08-27
קייב פסז'רסקי

קייב פסז'רסקי (באוקראינית: Київ-Пасажирський; מילולית: קייב [ל]נוסעים) היא תחנת הרכבת המרכזית של העיר קייב, בירת אוקראינה. לתחנה שתי כניסות, הנקראות "התחנה המרכזית" (Центрального вокзалу) ו"תחנת הרכבת הדרומית" (Південний вокзал), אף שהן אינן תחנות נפרדות אלא מחוברות לקומפלקס משותף. הקומפלקס מורכב ממסוף רכבות בין-עירוניות ובין-ארציות, מסוף רכבת פרברים, מסוף לרכבת המהירה לנמל התעופה בוריספול ושטחי שירות ומוסכי רכבות. בצמוד לתחנה נמצאים מסוף קווי החשמלית סטארווקזלנה (Старовокзальна) ותחנת הרכבת התחתית ווקזלנה (Вокзальна), המרכיבים את המרכז התחבורתי (האב) הגדול בעיר. נכון לשנת 2018 זוהי תחנת הרכבת העמוסה ביותר באוקראינה, ומשרתת 23.4 מיליון נוסעים בשנה. בניית התחנה הראשונה באתר זה, מדרום למרכז העיר ההיסטורית, הושלמה ב-1870, כחלק מקוי הרכבת קייב-באלטה וקייב-קורסק. מבנה התחנה היה מבנה לבנים דו-קמתי בסגנון התחייה הגותית. המבנה הנוכחי הוקם בין השנים 1927-1932 בסגנון הקונסטרוקטיביזם הרוסי. המבנה שופץ באופן מקיף בשנת 2001, באותה עת הוקמה גם חזית הכניסה הדרומית. התחנה סובלת מעומס רב ולפי התוכניות יוחלף המרכז התעבורתי של העיר ויועבר לגדה השמאלית (המזרחית) של הדנייפר עם הפיכת תחנת דרניצה (Дарниця) לתחנת הרכבת המרכזית של הבירה. התחנה הדרומית מראה התחנה הדרומית מראה פנים תחנת רכבת הפרברים מגדל השעון בתחנת רכבת הפרברים מראה כללי רכבות EJ 675 ו־HRCS2-004 בתחנה רכבת ChS4-74 ברציף רכבת DPKr3 בתחנה מדיה וקבצים בנושא קייב פסז'רסקי בוויקישיתוף אתר האינטרנט הרשמי של קייב פסז'רסקי (באוקראינית) עשר תחנות הרכבת העמוסות ביותר באוקראינה, מקום שלישי (נכון ל-2014) עשר תחנות הרכבת העמוסות ביותר באוקראינה, 2018
Dreamchaser World Tour

Dreamchaser World Tour הוא סיבוב הופעות השמיני של הזמרת-יוצרת האנגלייה שרה ברייטמן, אשר נועד לקדם את אלבומה האחד עשר, Dreamchaser. סיבוב ההופעות החל ב-16 ביוני 2013, והסתיים ב-14 בדצמבר 2014. כלפי סיבוב ההופעות הופנו שבחים וביקורות חיוביות משלל מבקרי מוזיקה שונים. להלן רשימת השירים אשר בוצעו במהלך סיבוב ההופעות: "Angel" "One Day Like This" "Glósóli" "Hijo de la Luna" "La Luna" "Éperdu" "It's a Beautiful Day" "Ave Maria" "Canto della Terra" (ביחד עם ארקן אקי) "Nessun dorma" הפסקה "Closer" "Breathe Me" "Figlio Perduto" "Kaze No Toorimichi" "Scarborough Fair" "A Song of India" "The Phantom of the Opera" (ביחד עם ארקן אקי) "Time to Say Goodbye" "Venus and Mars" "A Question of Honour" רשימת השירים של המופעים אשר התקיימו בסוף 2014 "Sanvean Instrumental" "Gothica" "Fleurs du Mal" "Symphony" "Who Wants to Live Forever" "Sarahbande Interlude" "Anytime, Anywhere" "Éperdu" "Hijo de la Luna" "La Luna" "It's a Beautiful Day" "Canto della Terra" (ביחד עם ארקן אקי) "Nessun dorma" "Closer Instrumental" "Harem" "Breathe Me" "Figlio Perduto" "Scarborough Fair" "A Song of India" "The Phantom of the Opera" (ביחד עם ארקן אקי) "Time to Say Goodbye" "A Question of Honour" "Dust in the Wind" הערות "Kaze No Toorimichi" לא בוצע במהלך המופעים שהתקיימו בסין. "Deliver Me" בוצע בכמה מופעים בודדים שהתקיימו במהלך סיבוב ההופעות. "Dust in the Wind" הוחלף בשיר "I Believe in Father Christmas" במופעים שהתקיימו בדצמבר 2014. אתר האינטרנט הרשמי של Dreamchaser World Tour Sarah Brightman Tour Statistics: Dreamchaser World Tour | setlist.fm, www.setlist.fm Mike Devlin, Concert review: All things Brightman are beautiful, but not triumphant, Times Colonist Concert review: Sarah Brightman at the Bell Centre; September 17, 2013 | Montreal Gazette, web.archive.org, ‏2014-03-08 Sarah Brightman fills Riverside with same-sounding tunes, www.jsonline.com (באנגלית) "Past Tour/Events (page 3)". www.sarahbrightman.com. אורכב מ-המקור ב-2018-09-06. נבדק ב-3 בפברואר 2017. {{cite web}}: (עזרה) "Past Tour/Events (page 4)". www.sarahbrightman.com. אורכב מ-המקור ב-2017-02-03. נבדק ב-3 בפברואר 2017. {{cite web}}: (עזרה)
פטרוס דמיאנוס

פטרוס דמיאנוס (לטינית: Petrus Damianus, או Pietro Damiani; חי בשנים 1007–1072) היה איש כנסייה, קרדינל, קדוש קתולי ומורה של הכנסייה. נולד ברוונה, ועסק בתחילה בהוראה. אף שעשה חיל בלימודיו, החליט בסביבות 1035 שאינו מסוגל לשאת עוד את אורח החיים החילוני והצטרף למנזר פונטה אבלנה (Fonte Avellana) ליד גוּבְּיוֹ. ב-1043 התמנה לאב המנזר. בתפקידו זה הנהיג משמעת חמורה, שעוררה בתחילה התנגדות בקרב המלומדים אך עד מהרה אומצה גם במנזר מונטה קאסינו הידוע. פטרוס דמיאנוס נודע כמתנגד חריף לפילוסופיה. הוא טוען שאסור לנזירים ללמוד פילוסופיה ושלא ניתן להגיע לישועה באמצעותה. הוא נחשב לאבי הרעיון שעל הפילוסופיה לשמש כמשרתת הדת. לדעתו, התבונה חייבת להיות כפופה לגמרי לאמונה המדריכה אותה. פטרוס דמיאנוס ראה בדאגה את השחיתות של הכנסייה בימיו. ב-1051 פרסם את ה-Liber Gomorrhianus, ביקורת חריפה ביותר על מידותיהם הרעות של הכמרים. כן נמנה עם תומכיו של הילדברנד (שנתמנה מאוחר יותר לאפיפיור בשם גרגוריוס השביעי), שביקש להנהיג רפורמות בכנסייה. ב-1057 מינה אותו סטפנוס העשירי חרף התנגדותו לקרדינל-בישוף של אוֹסְטִיָה. ב-1059 שלח אותו האפיפיור ניקולאוס השני למילאנו כדי להכריע בעימות בין ראשי הכנסייה המקומית, שבה היו נפוצים השוחד ונישואי הכמרים, לבין מתנגדיהם שביקשו להשיב את טוהר המידות על כנו. פטרוס דמיאנוס אחז בעמדה נחרצת כנגד השחיתות וכפה על ראשי הכנסייה את סמכותה של רומא. עוד בשירות הכנסייה עזר לאלכסנדר השני במאבקו נגד האנטי-אפיפיור קדלוסוס, ושכנע את היינריך הרביעי לא להתגרש מאשתו ברתה. ב-1072 נשלח לרוונה כדי לפשר בין הכס הקדוש ובין תושבי העיר, שנודו בשל תמיכתם בקדלוסוס. בדרכו חזרה משליחותו נפל למשכב ליד פָאֶנְצָה ומת כעבור שבוע. גופתו נמצאת כיום בקתדרלה של פאנצה. לאו ה-12 קבע את יום מותו (23 בפברואר) כיום קדוש לכנסייה, והוסיף אותו למניין מורי הכנסייה. ביצירות אמנות הוא מצויר כקרדינל, או כעולה לרגל הנושא בידו מגילה מאת האפיפיור. מדיה וקבצים בנושא פטרוס דמיאנוס בוויקישיתוף פטרוס דמיאנוס, באתר "Find a Grave" (באנגלית) פטרוס דמיאנוס, באתר אנציקלופדיה בריטניקה (באנגלית)
Somewhere Only We Know

Somewhere Only We Know הוא שיר שבוצע על ידי להקת הרוק האלטרנטיבי קין. השיר יצא לאור בשנת 2004. השיר נכלל באלבום הבכורה של הלהקה Hopes and Fears שיצא בשנת 2004. הוא יצא כסינגל הראשון ממנו ונחשב לאחד מהמצליחים ביותר בעולם לשנה זו, וזכה בתוארי זהב ופלטינה במספר מדינות. השיר דורג במקום השלישי במצעד הסינגלים הבריטי. הוא נחשב לנמכר ביותר של הלהקה, עד ליציאתו של הסינגל Is It Any Wonder? בשנת 2006. הדמו הראשון הולחן על ידי טיים רייס-אוקסלי חבר הלהקה בערך בשנת 2001. הוא אמר "חשבתי על משהו כמו השיר של דייוויד בואי "Heroes". זה היה מהחומרים הראשונים שהקלטנו עבור האלבום". לאחר עזיבתו של הגיטריסט דומיניק סקוט את הלהקה הוקלטה גרסת דמו עם פסנתר "יאמהה CP70" במקום ליווי גיטרה. קין הקליטה את השיר בגרסה סופית לאלבום בשנת 2003 באולפני הליאוסנטריק. שנתיים לאחר מכן ביצעה קין את השיר, לצד שיר נוסף שלה בקונצרט הרוק לייב 8. גרסת דמו לשיר דלפה לרשת האינטרנט בשנת 2004. הגרסה מכילה אורך שונה (4:24) וברידג'(אנ') נוסף. לשיר נוצרו שלוש גרסאות:גרסה בריטית, גרסה אמריקאית וגרסה המיועדת לארצות הברית ולשאר העולם. בשנת 2013 פרסמה הזמרת הבריטית לילי אלן גרסת כיסוי לשיר. גרסתה של אלן יצאה לאור ב-10 בנובמבר 2013 בבריטניה דרך חברות התקליטים Regal ופרלופון בפורמט של הורדה דיגיטלית. השיר היה לפסקול לפרסומת חג המולד של חברת John Lewis & Partners לשנה זו, ונכלל גם באלבומה השלישי של אלן, Sheezus. גרסה זו של השיר הגיעה לפסגת מצעד הסינגלים הבריטי, והיה לשיר השלישי של אלן שמגיע להישג זה. מידע על הסינגל "Somewhere Only We Know" באתר מיוזיק בריינז מידע על היצירה "Somewhere Only We Know" באתר Discogs סרטון השיר "Somewhere Only We Know" באתר יוטיוב The U.K.'s Next Great 'Hope, באתר keaneshaped מתוך אתר הבילבורד, 28 ביוני 2004 Billboard Global Excl. US, Billboard, ‏2 בדצמבר 2023 (באנגלית אמריקאית) Billboard Global Excl. U.S., Billboard, ‏2023 (באנגלית אמריקאית) End of Year Singles Chart Top 100 - 2013 | Official Charts Company, www.officialcharts.com (באנגלית)
Leaving on a Jet Plane

"Leaving on a Jet Plane" (בעברית: עוזב במטוס סילון) הוא שיר שכתב ג'ון דנוור בשנת 1966, השם המקורי של השיר היה "Babe, I Hate to Go", כפי שהופיע באלבום האולפן של דנוור "John Denver Sings", אבל המפיק שלו מיט אוקון שכנע אותו לשנות את השם. פיטר, פול ומרי הקליטו את השיר לאלבום "Album 1700" משנת 1967, אך הוציאו אותו כסינגל רק ב-1969. השיר היה להיטם הגדול ביותר של פיטר, פול ומרי, והיחיד שהגיע למקום הראשון במצעד הסינגלים האמריקני, בילבורד הוט 100. השיר שהה במשך שלושה שבועות בראש מצעד easy listening. בשנות השישים והשבעים של המאה העשרים שימש השיר בסיס לפרסומות של חברת התעופה יונייטד איירליינס. השיר הגיע גם לראש המצעדים בקנדה, ולמקום שני במצעד הסינגלים הבריטי ובמצעד הסינגלים האירי בפברואר 1970. ב-1969 הקליט דנוור גרסה של השיר באלבום הבכורה שלו "Rhymes & Reasons", והקליט אותו מחדש בשנת 1973 עבור האלבום "John Denver's Greatest Hits". גרסה זו מושמעת עם כתוביות הסיום של הסרט "שומר חוק" משנת 2011. ב-1980 הוגשה תביעה נגד הלהקה הבריטית ניו אורדר. ג'ון דנוור טען שקטע נגינה בגיטרה בסינגל "Run 2" של הלהקה מבוסס על "Leaving on a Jet Plane". פשרה שהתקבלה מחוץ לבית המשפט הבטיחה שהשיר לא יצא בעיבוד המקורי. מידע על היצירה "Leaving on a Jet Plane" באתר מיוזיק בריינז גרסאות נוספות ל"Leaving on a Jet Plane" באתר SecondHandSongs "John Denver Dies in Plane Crash". Rolling Stone. נבדק ב-2017-12-26. Amy Willis, ‏Peter, Paul and Mary: Career timeline, The Telegraph, 17 September 2009 Whitburn, Joel (2002). Top Adult Contemporary: 1961-2001. Record Research. p. 192. "New Order:Singles:Run 2". Niagara.edu. נבדק ב-2016-10-02.